**25 Years On** on Hawkwindin albumi vuodelta 1978. Yhtye käytti tuolloin laillisista syistä nimeä Hawklords Hawkwind-nimen omistajan epäselvyydestä johtuen.

Taustaa
-------

Yhtye oli hajonnut hankalan Yhdysvaltain-kiertueen jälkeen keväällä 1978 ja sittemmin henkiseen tasapainoon päässyt Robert Calvert ja Dave Brock päättivät aloittaa puhtaalta pöydältä ja koota uuden yhtyeen. Basistiksi tuli Harvey Bainbridge, rumpaliksi Martin Griffin ja kosketinsoittajaksi Steve Swindells. Tosin vanhat jäsenet Simon King ja Simon House osallistuivat myös levytykseen soittaen joillakin kappaleilla. Lisäksi yhtyeen managerina 1970-luvun alkupuoliskon toiminut Doug Smith palasi manageriksi samoihin aikoihin.

Bainbridge ja Griffin olivat soittaneet Calvertin ja Brockin kanssa joulukuussa 1977 yhden keikan nimikkeellä Sonic Assassins. Kosketinsoittajana oli tuolloin ollut Paul Hayles, joka oli mukana myös Hawkwindin kevään 1978 Yhdysvaltain-kiertueella. Bainbridge, Griffin ja Hayles olivat soittaneet yhdessä devonilaisessa Ark-yhtyeessä.

Albumin teema, sisältö ja vastaanotto
-------------------------------------

Levyn teon aikoihin punk rock oli muuttumassa uudeksi aalloksi (new wave) ja levyllä on havaittavissa kyseisiä vaikutteita etenkin kappaleissa "PSI Power", "Free Fall" ja "(Only) The Dead Dreams Of The Cold War Kid".

Albumin ja sitä seuraavan kiertueen konseptina toimi kuvitteellinen, 25 vuotta toiminut "Pan Transcendental Industries" -organisaatio, jonka toiminta perustui teollistuneen yhteisön työskentelyyn Fritz Langin *Metropolis*-elokuvaa mukaillen. Kappaleet "25 Years" ja "The Age Of The Micro Man" käsittelevät myös tätä konseptia. Muut Calvertin sanoitukset pohjautuvat eri teemoihin kuten telepatiaan ("PSI Power"), vapaapudotukseen ("Free Fall"), vakoiluun ("(Only) The Dead Dreams Of The Cold War Kid"), sankaruuteen ("The Only Ones") ja australialaiseen huumekulttuuriin ("Flying Doctor"). Albumista julkaistiin ensin 25 000 kappaleen painos, jossa teksti "25 Years On" lukee kannessa. Seuraavissa painoksissa teksti puuttuu.

Albumi sai rohkaisevia arvosteluja brittiläisissä musiikkilehdissä. Yhtyeen uutta musiikkia verrattiin mm. tuolloin nousussa olleeseen new wave-yhtyeeseen XTC ja myös vaikutteita David Bowielta ja Roxy Musicilta löydettiin. Hyvistä arvosteluista huolimatta albumin listasijoitus jäi alhaiseksi (UK 48.). Tämä tosin saattoi johtua yhtyeen uudesta nimestä.

Hawklordsin myöhemmät vaiheet 1978-1979
---------------------------------------

Albumin julkaisun jälkeen Hawklords lähti kiertueelle, johon Hawkwindin levynkansia ja lavasteita suunnitellut taiteilija Barney Bubbles ja Robert Calvert olivat suunnitelleet lavastuksen ja lava-show’n, joka käsitteli albumin teemaan kuulunutta teollistunutta yhteisöä ja tehdas-ilmapiiriä. Kiertueen jälkeen rumpali Martin Griffin erotettiin yhtyeestä Calvertin toiveesta, koska hän halusi Simon Kingin palaavan yhtyeeseen. Pian avioeron johdosta henkiseen epätasapainoon joutunut Calvert kuitenkin lähti itse yhtyeestä ja jäljelle jäänyt yhtye jatkoi jonkin aikaa Hawklords-nimellä kunnes sai jälleen Hawkwind-nimen käyttöoikeuden.

Kappaleet
---------

1. "PSI Power" (Calvert/Brock) – 6.04
2. "Free Fall" (Calvert/Bainbridge) – 5.10
3. "Automoton" (Calvert/Brock) – 1.12
4. "25 Years" (Brock) – 4.32
5. "Flying Doctor" (Calvert/Brock) – 5.36
6. "The Only Ones" (Calvert/Brock) – 4.12
7. "(Only) The Dead Dreams Of The Cold War Kid" (Calvert) – 3.46
8. "The Age Of The Micro Man" (Calvert) – 3.25

### Remasteroidun version bonuskappaleet (Atomhenge 2009)

1. 
2. "PSI Power" (single-versio) – 4.26
3. "Death Trap" (single-miksaus) (Calvert/Brock) – 3.52
4. "25 Years" (single-miksaus) – 3.31

### Remasteroidun version toinen cd (Atomhenge 2009)

1. "Over The Top" (Sonic Assassins 1977) (Brock/Calvert) – 7.51
2. "Magnu" (Sonic Assassins 1977) (Brock) – 3.12
3. "Angels Of Life" (Sonic Assassins 1977) (Brock) – 1.11
4. "Free Fall" (Sonic Assassins 1977) – 7.57
5. "Death Trap" (Sonic Assassins 1977) – 4.30
6. "The Only Ones" (akustinen demo) – 4.38
7. "(Only) The Dead Dreams Of The Cold War Kid" (demo) – 3.31
8. "Flying Doctor" (studio-harjoitus livenä) – 5.38
9. "25 Years" (otto 1) – 8.01
10. "Assassination" (Bainbridge/Brock/Calvert/Griffin/Swindells) – 3.57
11. "Freefall" (otto 2) – 5.29
12. "(Only) The Dead Dreams Of The Cold War Kid" (otto 2) – 3.16
13. "The Age Of The Microman" (otto 1) – 5.45
14. "Automoton" (täyspitkä versio) – 2.33
15. "Digger Jam" (Bainbridge/Brock/Calvert/Griffin/Swindells) – 2.39

Muusikot
--------

* Robert Calvert: laulu, efektit, kitara, lyömäsoittimet
* Dave Brock: kitara, kosketinsoittimet, taustalaulu, basso
* Harvey Bainbridge: basso, taustalaulu
* Steve Swindells: kosketinsoittimet, taustalaulu
* Martin Griffin: rummut (1-2, 5-6)

sekä:

* Simon House: viulu (kpl. 6-8)
* Simon King: rummut, lyömäsoittimet, taustalaulu (kpl. 4, 6-8)
* Henry Lowther: trumpetti (kpl. 1)
* Les McClure: taustalaulu (kpl. 4)

Julkaisuhistoria
----------------

* Lokakuu 1978: Charisma, CDS4014, UK vinyyli, ensimmäiset painokset kuvitetulla sisäpussilla.
* Elokuu 1982: Charisma, CHC10, UK vinyyli
* Huhtikuu 1989: Virgin Records, CDSCD4014, UK CD
* Tammikuu 2009: Atomhenge (Cherry Red) Records, ATOMCD2006, UK 2CD

Katso myös
----------

* Hawklords
* Sonic Assassins

Lähteet
-------

1. ↑  Robert Calvert -aiheinen sivusto
2. ↑   (Arkistoitu – Internet Archive) Biografia Sing365-sivustolla
3. ↑  Remasteroidun version (Atomhenge 2009) kansivihko
4. 1 2   (Arkistoitu – Internet Archive) Arvosteluja Starfarer-sivustolla
5. ↑   (Arkistoitu – Internet Archive) Kiertue-ohjelma Starfarer-sivustolla
6. ↑  Carol Clerk: *The Saga Of Hawkwind*(p. 204)